আজকে লংকানদের বিপক্ষে ০ রানেই বোল্ড হন বিজয়। সাব্বির- নাসির কি বেশি চাপ নিয়ে ফেলছেন? মাশরাফি বলেন, ‘এমনটা হতে পারে। মেন্টালি এই চাপটা নিতে পারছে কি না সেটা একটা ব্যাপার। আরেকটা হচ্ছে টেম্পারমেন্ট। হয়তো বা তারা রান বেশি পছন্দ করে, সময় কাটানোর চেয়ে মনে করে রানটা কুইক আসলে তাড়াতাড়ি সেট হয়ে যেতে পারে। ফার্স্ট ক্লাসেও যদি দেখেন তিন, চার উইকেট পড়ার পরও স্ট্রাইক রেট কিন্তু ১০০ থাকে। কাজেই ওই অভ্যাসটা আমাদের কম। এমনকি ওয়ানডে ম্যাচেও যে কখনও কখনও উইকেট পড়ে গেলে ছোট সময়ের জন্য উইকেটে সেট হয়ে রান করা, ওই অভ্যাসটা হয়তো বা ন্যাচারালি আমাদের ক্রিকেটে একটু কম আছে। এখানে একটা ঘাটতি থাকতে পারে। আমার মনে হয় ওরা নিজেরাও খারাপ ফিল করছে আমার থেকেও। আমি চাইব যে ফাইনালের আগে এটা নিয়ে তারা চিন্তা করুক। ’